બર્મિંઘમ – અહીં એજબેસ્ટન ક્રિકેટ ગ્રાઉન્ડ પર રમાતી પહેલી ટેસ્ટ મેચમાં મુરલી વિજય અને શિખર ધવનની ઓપનિંગ જોડી બીજા દાવમાં પણ ટીમ માટે ઉપયોગી ન થતાં 194 રનના ટાર્ગેટને ચેઝ કરવાનું ભારત માટે કઠિન બની ગયું છે. જોકે કેપ્ટન વિરાટ કોહલીએ ફરી મોરચો માંડી દીધો છે. ઈંગ્લેન્ડના બોલરો સામે એ પહેલા દાવની માફક જોરદાર રીતે ઝઝૂમી રહ્યો છે. ત્રીજા દિવસની રમત બંધ રહી ત્યારે ભારતે બીજા દાવમાં પાંચ વિકેટના ભોગે 110 રન કર્યા હતા. જીત માટે હજી બીજા 84 રનની જરૂર છે. કોહલી 76 બોલમાં 43 રન અને વિકેટકીપર દિનેશ કાર્તિક 44 બોલમાં 18 રન સાથે દાવમાં હતો. કોહલીએ પહેલા દાવમાં 22મી સદીના રૂપે 149 રન કર્યા હતા.